Numre som Silverflame, Waterline og Rotator vil til næste sommer lyde ud over Hestepladsen i Skalskoven. Nibe Festival har nemlig booket rock-trioen Dizzy Mizz Lizzy, som både i 1996 og 2010 leverede koncerter, som i Nibe-sammenhæng har fået legende-status. Til næste år vil Tim Christensen og kompagni komme til Nibe med nyt materiale og en udsolgt turné i rygsækken, ligesom de vil have udgivet en ny EP. Dizzy Mizz Lizzy spiller på Nibe Festival fredag 3. juli, og får på plakaten blandt andet selskab af Suspekt og Kim Larsen, som var de første navne Nibe Festival kunne afsløre.

Referat:
Nibe Festival afslører endnu et navn, der skal pryde plakaten til næste år.